title: Komission direktiivi 2010/37/EU, annettu 17 päivänä kesäkuuta 2010 , makeutusaineiden erityisistä puhtausvaatimuksista annetun direktiivin 2008/60/EY muuttamisesta  (ETA:n kannalta merkityksellinen teksti )

text:
               18.6.2010

               FI

               Euroopan unionin virallinen lehti

               L 152/12

         KOMISSION DIREKTIIVI 2010/37/EU,
   annettu 17 päivänä kesäkuuta 2010,
   makeutusaineiden erityisistä puhtausvaatimuksista annetun direktiivin 2008/60/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 30 artiklan 5 kohdan,
   on kuullut Euroopan elintarviketurvallisuusviranomaista,
   sekä katsoo seuraavaa:

               (1)

               Makeutusaineiden erityisistä puhtausvaatimuksista annetussa komission direktiivissä 2008/60/EY (2) vahvistetaan puhtausvaatimukset niille elintarvikkeissa käytetyille makeutusaineille, jotka mainitaan elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/35/EY (3).

               (2)

               Euroopan elintarviketurvallisuusviranomainen on arvioinut tiedot siitä, onko neotaamia turvallista käyttää makeutusaineena ja arominvahventeena, ja antanut asiasta lausuntonsa 27 päivänä syyskuuta 2007 (4). Ehdotettujen käyttötapojen pohjalta on katsottu aiheelliseksi sallia tämän elintarvikelisäaineen käyttö. Tämän vuoksi on tarpeen vahvistaa spesifikaatiot tämän elintarvikelisäaineen osalta, jonka E-numero on E 961.

               (3)

               On tarpeen ottaa huomioon lisäaineiden spesifikaatiot ja analyyttiset tekniikat, jotka on vahvistettu FAO:n ja WHO:n yhteisen elintarvikelisäaineita käsittelevän asiantuntijakomitean (JECFA) laatimassa Codex Alimentariuksessa. Erityiset puhtausvaatimukset on nimenomaisesti mukautettava tarvittaessa vastaamaan asianmukaisia yksittäisten raskasmetallien raja-arvoja.

               (4)

               Sen vuoksi direktiiviä 2008/60/EY olisi muutettava.

               (5)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2008/60/EY liite I tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 2011. Niiden on viipymättä toimitettava komissiolle kirjallisina nämä säännökset.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 17 päivänä kesäkuuta 2010.

            Komission puolesta

         José Manuel BARROSO

            Puheenjohtaja

      (1)  EUVL L 354, 31.12.2008, s. 16.

      (2)  EUVL L 158, 18.6.2008, s. 17.

      (3)  EYVL L 237, 10.9.1994, s. 3.

      (4)  Scientific Opinion of the Panel on Food Additives, Flavourings, Processing Aids and Materials in Contact with Food on a request from European Commission on neotame as a sweetener and flavour enhancer. The EFSA Journal (2007) 581, s. 1–43.

      LIITE
      Lisätään direktiivin 2008/60/EY liitteessä I olevan kohdan E 959 jälkeen kohta E 961 seuraavasti:

                     ”E 961 –   NEOTAAMI

                        Synonyymit

                     N-[N-(3,3-dimetyylibutyyli)-L-α-aspartyyli]-L-fenyylialaniini-1-metyyliesteri,
                     N-(3,3-dimetyylibutyyli)-L-aspartyyli-L-fenyylialaniinimetyyliesteri

                        Määritelmä

                     Neotaamia valmistetaan vetypaineessa aspartaamin reagoidessa 3,3-dimetyylibutyraldehydin metanoliliuoksen kanssa palladium-/hiilikatalyytin läsnä ollessa. Se eristetään ja puhdistetaan suodattamalla, jonka yhteydessä voidaan käyttää piimaata. Kun liuotin on poistettu tislaamalla, neotaami pestään vedellä, eristetään sentrifugoimalla ja lopuksi tyhjiökuivataan.

                     CAS-numero

                     165450-17-9

                     Kemiallinen nimi

                     N-[N-(3,3-dimetyylibutyyli)-L-α-aspartyyli]-L-fenyylialaniini-1-metyyliesteri

                     Kemiallinen kaava

                     C20H30N2O5

                     Molekyylipaino

                     378,47

                        Kuvaus

                     Valkoista tai lähes valkoista jauhetta

                     Pitoisuus

                     Vähintään 97,0 % kuiva-aineesta

                        Tunnistaminen

                     Liukoisuus

                     4,75 paino-% 60 °C:ssa vedessä, liukenee etanoliin ja etyyliasetaattiin

                        Puhtaus

                     Vesipitoisuus

                     Enintään 5 % (Karl Fischerin menetelmä, näytteen koko 25 ± 5 mg)

                     pH

                     5,0–7,0 (0,5-prosenttinen vesiliuos)

                     Sulamisväli

                     81–84 °C

                     N-[(3,3-dimetyylibutyyli)-L-α-aspartyyli]-L-fenyylialaniini

                     Enintään 1,5 %

                     Lyijy

                     Enintään 1 mg/kg”


Avis juridique important

|

31976L0371

Ensimmäinen komission direktiivi 76/371/ETY, annettu 1 päivänä maaliskuuta 1976, yhteisön näytteenottomenetelmistä rehujen virallista tarkastusta varten

Virallinen lehti nro L 102 , 15/04/1976 s. 0001 - 0007 Suomenk. erityispainos Alue 3 Nide 7 s. 0041  Kreikank. erityispainos: Luku 03 Nide 15 s. 0025  Ruotsink. erityispainos Alue 3 Nide 7 s. 0041  Espanjank. erityispainos: Luku 03 Nide 10 s. 0037  Portugalink. erityispainos: Luku 03 Nide 10 s. 0037

ENSIMMÄINEN KOMISSION DIREKTIIVI,annettu 1 päivänä maaliskuuta 1976,yhteisön näytteenottomenetelmistä rehujen virallista tarkastusta varten (76/371/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon yhteisön näytteenotto- ja määritysmenetelmistä rehujen virallista tarkastusta varten 20 päivänä heinäkuuta 1970 annetun neuvoston direktiivin(1), sellaisena kuin se on viimeksi muutettuna liittymisasiakirjalla(2), ja erityisesti sen 2 artiklan,sekä katsoo, ettämainitussa direktiivissä säädetään rehujen virallisen valvonnan suorittamisesta yhteisön näytteenotto- ja määritysmenetelmiä käyttäen sen todentamiseksi, että lakien, asetusten ja hallinnollisten määräysten rehujen laatua ja koostumusta koskevat vaatimukset tulevat täytetyksi,ensivaiheessa on tarpeen vahvistaa näytteenottomenetelmät, joilla valvotaan rehujen ja niiden lisäaineiden koostumusta sekä haitallisia aineita ja tuotteita, lukuun ottamatta rehujen mahdollisesti sisältämiä torjunta-ainejäämiä ja mikro-organismeja, jatässä direktiivissä säädetyt toimenpiteet ovat pysyvän rehukomitean lausunnon mukaiset,ON ANTANUT TÄMÄN DIREKTIIVIN:1 artikla Jäsenvaltioiden on vaadittava, että rehujen virallisessa tarkastuksessa suoritettava näytteenotto rehun sisältämien aineiden, lisäaineiden sekä haitallisten aineiden ja tuotteiden määrittämiseksi, lukuun ottamatta torjunta-ainejäämiä ja mikro-organismeja, suoritetaan tämän direktiivin liitteessä esitettyjen menetelmien mukaisesti.2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1977. Niiden on ilmoitettava tästä komissiolle viipymättä.3 artikla Tämä direktiivi on osoitettu kaikille jäsenvaltioille.Tehty Brysselissä 1 päivänä maaliskuuta 1976.Komission puolestaP. J. LARDINOISKomission jäsen(1) EYVL N:o L 170, 3.8.1970, s. 2(2) EYVL N:o L 73, 27.3.1972, s. 14LIITE NÄYTTEENOTTOMENETELMÄT 1 KÄYTTÖTARKOITUS JA SOVELTAMISALARehujen virallisessa laadun ja koostumuksen tarkastuksessa käytettävät näytteet on otettava seuraavien ohjeiden mukaisesti. Näin saatujen näytteiden katsotaan edustavan koko tutkittavaa erää.2 NÄYTTEENOTTAJATNäytteitä saavat ottaa vain jäsenvaltioiden kyseiseen tehtävään valtuuttamat näytteenottajat.3 MÄÄRITELMIÄTutkittava erä: Tuoteyksikkömäärä, jonka katsotaan olevan ominaisuuksiltaan tasalaatuinen.Osanäyte: Ainemäärä, joka on otettu tutkittavan erän yhdestä kohdasta.Kokoomanäyte: Tutkittavan erän eri kohdista otetuista osanäytteistä muodostettu kokonaisnäyte.Supistettu näyte: Kokoomanäytteen edustava osa, joka on saatu kokoomanäytteestä jakomenettelyn avulla.Lopullinen näyte: Supistetun näytteen tai homogenoidun kokoomanäytteen osa.4 VÄLINEISTÖ4.1 Näytteenottovälineet on valmistettava materiaaleista, jotka eivät saastuta näytteenoton kohteena olevia tuotteita. Laite voidaan virallisesti hyväksyttää jäsenvaltioissa.4.2 Kiinteiden rehujen näytteenottoon tarkoitetut välineet4.2.1 Manuaalinen näytteenotto4.2.1.1 Tasapohjainen kauha, jossa on pystysuorat sivuseinämät.4.2.1.2 Näytteenottokaira, jossa on yhtenäinen tai osastoihin jaettu ura. Kairan mittojen on oltava oikeassa suhteessa tutkittavaan erään (säiliön syvyys, säkin mitat, jne.) sekä rehun raekokoon.4.2.2 Koneellinen näytteenottoLiikkuvan rehun näytteenotossa voidaan käyttää hyväksyttyä mekaanista laitetta.4.2.3 NäytteenjakolaiteOsanäytteiden ottamiseen sekä supistettujen ja lopullisten näytteiden valmistukseen voidaan käyttää laitetta, joka on suunniteltu jakamaan näyte yhtä suuriin osiin.5 MÄÄRÄÄ KOSKEVAT VAATIMUKSET>TAULUKON PAIKKA>5.B.3.2>TAULUKON PAIKKA>5.B.4Lopullinen näyteLopullinen näyte on kukin kokoomanäyte tarpeen mukaan pienennettynä. Analyysi tehdään vähintään yhdestä jokaista kokoomanäytettä vastaavasta lopullisesta näytteestä. Analyysia varten valmistetun lopullisen näytteen on oltava kooltaan vähintään 500 g.6 OHJEET NÄYTTEENOTTOA, VALMISTUSTA JA PAKKAUSTA VARTEN6.1 YleistäNäytteet otetaan ja valmistetaan mahdollisimman nopeasti noudattaen varotoimenpiteitä, joilla varmistetaan, ettei tuote muutu tai saastu. Kaikkien välineiden ja pintojen sekä säiliöiden, jotka joutuvat kosketuksiin näytteiden kanssa, on oltava puhtaat ja kuivat.6.2 Osanäytteet6.2.A Rehut, joissa aineet tai tuotteet ovat tasaisesti jakaantuneinaOsanäytteet otetaan satunnaisesti läpi koko tutkittavan erän ja niiden on oltava lähes samansuuruisia.6.2.A.1 IrtorehuTutkittava erä jaetaan kuviteltuihin suunnilleen samansuuruisiin osiin. Osien lukumäärä valitaan satunnaisesti siten, että se vastaa 5.A.2 kohdan mukaista osanäytteiden määrää. Jokaisesta osasta otetaan vähintään yksi näyte.Tarvittaessa näytteenotto voidaan suorittaa tutkittavaa erää siirrettäessä (lastauksen tai purkamisen yhteydessä).6.2.A.2 Pakattu rehuKun 5.A.2 kohdan mukainen lukumäärä pakkauksia on valittu näytteenottoa varten, näytteeseen otetaan osa jokaisen pakkauksen sisällöstä kairaa tai kauhaa käyttäen. Tarvittaessa näytteet voi ottaa vasta sitten, kun pakkaukset on erikseen tyhjennetty.6.2.A.3 Homogeeniset ja homogenoitavat nestemäiset tai puolijuoksevat rehutKun 5.A.2 kohdan mukainen lukumäärä säiliöitä on valittu näytteenottoa varten, sisältö on tarvittaessa homogenoitava ja vaadittava määrä näytettä otettava kustakin säiliöstä.Osanäytteet voidaan ottaa säiliöitä tyhjennettäessä.6.2.A.4 Nestemäiset tai puolijuoksevat rehut, joita ei voi homogenoidaKun 5.A.2 kohdan mukainen lukumäärä säiliöitä on valittu näytteenottoa varten, otetaan näytteet rehun eri kerroksista.Näytteenotto voidaan suorittaa myös säiliötä tyhjennettäessä, kuitenkin siten, että ensimmäisiä fraktioita ei oteta talteen.Kummassakin tapauksessa näytteen kokonaismäärän on oltava vähintään 10 litraa.6.2.A.5 Rehukakut ja nuolukivetKun 5.A.2 kohdan mukainen lukumäärä rehukakkuja tai nuolukiviä on valittu näytteenottoa varten, otetaan pala jokaisesta kakusta tai kivestä.6.2.B Rehut, jotka sisältävät sellaisia haitallisia aineita tai tuotteita, jotka todennäköisesti ovat epätasaisesti jakaantuneina, kuten aflatoksiinit, torajyvä, risiinikasvi ja crotalaria suoraan käytettävissä rehuissaTutkittava erä jaetaan kuviteltuihin suunnilleen samansuuruisiin osiin, joiden lukumäärä vastaa 5.B.3 kohdan mukaista kokoomanäytteiden lukumäärää. Jos kyseinen lukumäärä on suurempi kuin 1, jaetaan tutkittava erä 5.B.2 kohdan mukaista osanäytteiden kokonaislukumäärää vastaavaan määrään suunnilleen samankokoisia osia. Jokaisesta osasta otetaan lähes samankokoinen näyte(1d) siten, että kustakin osasta otettujen näytteiden paino on vähintään jokaiselle kokoomanäytteelle edellytetty 4 kg. Tutkittavan erän eri osista otettuja osanäytteitä ei saa yhdistää.6.3 Kokoomanäytteen valmistus6.3.A Rehut, joissa aineet tai tuotteet ovat tasaisesti jakaantuneinaKokoomanäyte muodostetaan sekoittamalla osanäytteet keskenään.6.3.B Rehut, jotka sisältävät sellaisia haitallisia aineita tai tuotteita, jotka todennäköisesti ovat epätasaisesti jakaantuneina, kuten aflatoksiinit, torajyvä, risiinikasvi ja crotalaria suoraan käytettävissä rehuissa.Kustakin tutkittavan erän osasta otetut osanäytteet sekoitetaan ja niistä valmistetaan 5.B.3 kohdan mukainen määrä kokoomanäytteitä pitäen huolta siitä, että jokaisen kokoomanäytteen alkuperä on merkitty muistiin.6.4 Lopullisen näytteen valmistusKukin kokoomanäyte sekoitetaan huolellisesti homogeenisen näytteen aikaansaamiseksi(2e). Tarvittaessa kokoomanäyte voidaan pienentää vähintään 2 kg:n tai 2 litran suuruiseksi (supistettu näyte) joko käyttämällä koneellista näytteenjakolaitetta tai neljään osaan jakamisen periaatetta.Tämän jälkeen valmistetaan vähintään kolme lopullista näytettä, jotka ovat kooltaan jotakuinkin yhtä suuria ja täyttävät 5.A.4 ja 5.B.4 kohdan vaatimukset. Kukin näyte laitetaan sopivaan astiaan. On toimittava siten, että vältetään näytteen muuttuminen tai saastuminen kuljetuksen ja varastoinnin aikana.6.5 Lopullisen näytteen pakkaaminenNäytepakkaukset sinetöidään ja varustetaan etiketillä siten, ettei niitä voi avata sinettiä vahingoittamatta (koko etiketin on oltava sinetöidyn pakkauksen sisällä).7 NÄYTTEENOTTOPÖYTÄKIRJAJokaisesta näytteenotosta tehdään näytteenottopöytäkirja, josta jokainen tutkittava erä voidaan yksiselitteisesti tunnistaa.8 NÄYTTEIDEN LÄHETTÄMINENJokaisesta kokoomanäytteestä lähetetään vähintään yksi lopullinen näyte mahdollisimman nopeasti viralliseen laboratorioon yhdessä analyysin suorittajan tarvitsemien tietojen kanssa.(1a) Jos saatu luku ei ole kokonaisluku, se pyöristetään ylöspäin.(2b) Jos kuljetusyksikön tai säiliön sisällön määrä on enintään 1 kg tai 1 litra ja rehukakuilla tai nuolukivillä enintään 1 kg, osanäyte on yhden alkuperäisen pakkauksen tai säiliön tai yhden rehukakun tai nuolukiven painoinen.(3c) Menetelmiä, jotka mainitaan 5.A kohdassa, käytetään aflatoksiinien, torajyvän risiinikasvin ja crotalarian määrittämiseksi täysrehuista ja tiivisteistä.(4d) Pakatuista rehuista otetaan kairaa tai kauhaa käyttäen osa jokaisen pakkauksen sisällöstä. Tarvittaessa näytteet voi ottaa vasta sitten, kun pakkaukset on erikseen tyhjennetty.(5e) Kaikki kokkareet on hajoitettava kussakin kokoomanäytteessä erikseen (tarvittaessa ne otetaan erilleen näytteestä ja pannaan hajoitettuna näytteeseen takaisin).


title: Komission direktiivi 2011/78/EU, annettu 20 päivänä syyskuuta 2011 , Euroopan parlamentin ja neuvoston direktiivin 98/8/EY muuttamisesta Bacillus thuringiensisin , subsp. israelensis serotyyppi H14, kanta AM65-52, lisäämiseksi tehoaineena liitteeseen I  ETA:n kannalta merkityksellinen teksti

text:
               21.9.2011

               FI

               Euroopan unionin virallinen lehti

               L 243/7

         KOMISSION DIREKTIIVI 2011/78/EU,
   annettu 20 päivänä syyskuuta 2011,
   Euroopan parlamentin ja neuvoston direktiivin 98/8/EY muuttamisesta Bacillus thuringiensisin, subsp. israelensis serotyyppi H14, kanta AM65-52, lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luettelossa on mukana Bacillus thuringiensis, subsp. israelensis serotyyppi H14.

               (2)

               Asetuksen (EY) N:o 1451/2007 perusteella on arvioitu direktiivin 98/8/EY 11 artiklan 2 kohdan mukaisesti Bacillus thuringiensisin, subsp. israelensis serotyyppi H14, kannan AM65-52 käyttöä tuotetyypissä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), siten kuin se on määritelty direktiivin 98/8/EY liitteessä V. Bacillus thuringiensisin, subsp. israelensis serotyyppi H14, kannan SA3A käyttöä kyseisessä tuotetyypissä arvioidaan edelleen.

               (3)

               Italia, joka oli nimetty esitteleväksi jäsenvaltioksi, toimitti komissiolle 11 päivänä heinäkuuta 2008 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti 6 päivänä toukokuuta 2011.

               (5)

               Arviointikertomus osoittaa, että hyönteis- ja punkkimyrkkyinä sekä muiden niveljalkaisten torjuntaan käytettävien biosidituotteiden, jotka sisältävät tehoainetta Bacillus thuringiensis, subsp. israelensis serotyyppi H14, kanta AM65-52, voidaan odottaa täyttävän direktiivin 98/8/EY 5 artiklassa säädetyt vaatimukset. Siksi on aiheellista lisätä Bacillus thuringiensisin, subsp. israelensis serotyyppi H14, kanta AM65-52 kyseisen direktiivin liitteeseen I.

               (6)

               Kaikkia mahdollisia käyttötarkoituksia ei ole arvioitu EU:n tasolla. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.

               (7)

               Koska esiin on tullut mahdollisia riskejä, jotka liittyvät ammattikäyttöön ilman henkilösuojaimia, on asianmukaista edellyttää, että ammattikäyttöä koskevia tuotelupia myönnetään ainoastaan, jos ammattikäytössä varustaudutaan asianmukaisin henkilösuojaimin, jollei tuotteen lupahakemuksessa voida osoittaa, että tällaisille käyttäjille aiheutuvat riskit voidaan rajoittaa hyväksyttävälle tasolle muilla tavoilla.

               (8)

               Koska esiin on tullut ihmisten mahdollinen epäsuora altistus ruoan välityksellä, on asianmukaista edellyttää asianmukaisissa yhteyksissä, että tarkistetaan, onko syytä asettaa uudet jäämien enimmäistasot (MRL) tai muuttaa niitä yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (3) ja torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun asetuksen (EY) N:o 396/2005 (4) mukaisesti. Olisi vahvistettava toimenpiteitä sen varmistamiseksi, että sovellettavia jäämien enimmäismääriä ei ylitetä.

               (9)

               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoainetta Bacillus thuringiensis, subsp. israelensis serotyyppi H14, kanta AM65-52, sisältävien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.

               (10)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (11)

               Kun tehoaine on sisällytetty liitteeseen, olisi jäsenvaltioille varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (12)

               Sen vuoksi direktiiviä 98/8/EY olisi muutettava vastaavasti.

               (13)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 2012.
   Jäsenvaltioiden on sovellettava näitä säännöksiä 1 päivästä lokakuuta 2013.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 20 päivänä syyskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 123, 24.4.1998, s. 1.

      (2)  EUVL L 325, 11.12.2007, s. 3.

      (3)  EUVL L 152, 16.6.2009, s. 11.

      (4)  EUVL L 70, 16.3.2005, s. 1.

      LIITE
      Lisätään direktiivin 98/8/EY liitteeseen I seuraava kohta:

                     Nro

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäispuhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyt-täminen lakkaa

                     Tuote-tyyppi

                     Erityissäännökset (1)

                     ”46

                        Bacillus thuringiensis, subsp. israelensis serotyyppi H14, kanta AM65-52

                     Ei ole

                     Ei merkittäviä epäpuhtauksia

                     1. lokakuuta 2013

                     30. syyskuuta 2015

                     30. syyskuuta 2023

                     18

                     Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Ammattikäyttöön luvan saaneita tuotteita käyttävillä on oltava asianmukaiset henkilösuojaimet, jollei tuotteen lupahakemuksessa voida osoittaa, että tällaisille käyttäjille aiheutuvat riskit voidaan rajoittaa hyväksyttävälle tasolle muilla tavoilla.
                     Niiden tuotteiden osalta, jotka sisältävät ainetta Bacillus thuringiensisia, subsp. israelensis serotyyppi H14, kanta AM65-52, ja joista voi jäädä jäämiä elintarvikkeisiin tai rehuihin, jäsenvaltioiden on tarkistettava, olisiko asetettava uudet jäämien enimmäismäärät (MRL) tai muutettava niitä asetuksen (EY) N:o 470/2009 ja asetuksen (EY) N:o 396/2005 mukaisesti ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäistasot ylity.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


title: Neuvoston direktiivi 2008/117/EY, annettu 16 päivänä joulukuuta 2008 , yhteisestä arvonlisäverojärjestelmästä annetun direktiivin 2006/112/EY muuttamisesta yhteisöliiketoimiin liittyvien veropetosten torjumiseksi

text:
               20.1.2009

               FI

               Euroopan unionin virallinen lehti

               L 14/7

      NEUVOSTON DIREKTIIVI 2008/117/EY,
   annettu 16 päivänä joulukuuta 2008,
   yhteisestä arvonlisäverojärjestelmästä annetun direktiivin 2006/112/EY muuttamisesta yhteisöliiketoimiin liittyvien veropetosten torjumiseksi
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 93 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   ottaa huomioon Euroopan talous- ja sosiaalikomitean lausunnon (2),
   sekä katsoo seuraavaa:

               (1)

               Arvonlisäveropetokset vaikuttavat merkittävästi jäsenvaltioiden verotuloihin ja vääristävät taloudellista toimintaa sisämarkkinoilla synnyttämällä perusteettomia tavaravirtoja ja tuomalla markkinoille tavaroita, joiden hinnat ovat epänormaalin alhaiset.

               (2)

               Yhteisön arvonlisäverojärjestelmän ja erityisesti neuvoston direktiivillä 2006/112/EY (3) perustetun yhteisön sisäisiä tavaroiden luovutuksia koskevan tietojenvaihtojärjestelmän heikkoudet ovat yksi niistä tekijöistä, jotka mahdollistavat nämä petokset. Etenkin viive liiketoimen ja arvonlisäveroa koskevassa tietojenvaihtojärjestelmässä tapahtuvan tietojenvaihdon välillä estää saatujen tietojen tehokkaan hyödyntämisen petosten torjunnassa.

               (3)

               Jotta petoksia voitaisiin torjua tehokkaasti, sen jäsenvaltion hallinnolla, jossa arvonlisävero kannetaan, on oltava käytettävissään tiedot yhteisön sisäisistä tavaroiden luovutuksista määräajassa, joka on enintään yksi kuukausi.

               (4)

               Jotta tietojen ristiintarkastusta voitaisiin hyödyntää petosten torjunnassa, olisi varmistettava, että toimittaja ja hankkija ilmoittavat yhteisöliiketoimet samalla verokaudella.

               (5)

               Talouden toimijoiden työympäristön ja työvälineiden kehityksen huomioon ottamiseksi olisi varmistettava, että nämä ilmoitukset voidaan tehdä yksinkertaisten sähköisten menettelyjen avulla, jotta niistä aiheutuisi mahdollisimman vähän hallinnollisia rasitteita.

               (6)

               Veropetosten torjuntaa ja taloudellisille toimijoille aiheutuvien hallinnollisten rasitusten vähentämistä koskevien yhteisön tavoitteiden välisen tasapainon säilyttämiseksi on säädettävä jäsenvaltioiden mahdollisuudesta sallia toimijoiden antaa yhteenvetoilmoitukset yhteisön sisäisistä tavaroiden luovutuksista neljännesvuosittain, kun kyse ei ole merkittävistä summista. Jäsenvaltioiden, jotka haluavat aloittaa tämän mahdollisuuden soveltamisen asteittain, on voitava väliaikaisesti vahvistaa kyseinen määrä suuremmaksi. Samoin on aiheellista säätää jäsenvaltioiden mahdollisuudesta sallia toimijoiden antaa tiedot yhteisön sisäisistä palvelujen suorittamisista neljännesvuosittain.

               (7)

               Komission olisi arvioitava tietojenvaihdon nopeuttamisen vaikutusta jäsenvaltioiden kykyyn torjua arvonlisäveropetoksia sekä vaihtoehtoja, kun uusia säännöksiä on sovellettu yhden vuoden ajan, erityisesti sen määrittämiseksi, onko nämä vaihtoehdot syytä pitää voimassa.

               (8)

               Arvonlisäveropetosten torjunnalle asetettuja tavoitteita ei voida riittävällä tavalla saavuttaa jäsenvaltioiden toimin, koska niiden toimintamahdollisuudet riippuvat muiden jäsenvaltioiden keräämistä tiedoista, vaan ne voidaan kaikilta jäsenvaltioilta edellytetyn osallistumisen takia toteuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen.

               (9)

               Tämän vuoksi direktiiviä 2006/112/EY olisi muutettava.

               (10)

               Paremmasta lainsäädännöstä tehdyn toimielinten välisen sopimuksen (4) 34 kohdan mukaisesti jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan tämän direktiivin ja sen kansallisen lainsäädännön osaksi saattamisen edellyttämien toimenpiteiden välinen vastaavuus, ja julkaisemaan ne,

         ON ANTANUT TÄMÄN DIREKTIIVIN:
   1 artikla
   Muutetaan direktiivi 2006/112/EY seuraavasti:

               1)

               Korvataan 64 artiklan 2 kohta seuraavasti:
               ”2.   Yli yhden vuoden ajan jatkuvana suorituksena tapahtuva palvelujen suoritus, josta palvelujen hankkija on 196 artiklan mukaisesti velvollinen maksamaan veron ja johon ei liity tilityksiä tai maksuja kyseisen ajanjakson aikana, katsotaan loppuunsaatetuksi kunkin kalenterivuoden päättyessä, kunnes palvelujen suoritus lopetetaan.
               Jäsenvaltiot voivat tietyissä, muissa kuin ensimmäisen alakohdan mukaisissa tapauksissa säätää, että tietyn ajanjakson aikana jatkuvana suorituksena tapahtuva tavaroiden luovuttaminen tai palvelujen suorittaminen katsotaan loppuunsaatetuksi vähintään yhden vuoden välein.”

               2)

               Lisätään 66 artiklaan kohta seuraavasti:
               ”Ensimmäisessä kohdassa säädettyä poikkeusta ei kuitenkaan sovelleta palvelujen suorituksiin, joista palvelujen hankkija on 196 artiklan mukaisesti velvollinen maksamaan veron.”

               3)

               Korvataan 263 artikla seuraavasti:
               ”263 artikla
               1.   Yhteenvetoilmoitus on tehtävä jokaiselta kalenterikuukaudelta jäsenvaltioiden vahvistamia menettelyjä noudattaen määräajassa, joka on enintään yksi kuukausi.
               1 a.   Jäsenvaltiot voivat kuitenkin vahvistamiensa edellytysten ja rajoitusten mukaisesti sallia verovelvollisten antaa yhteenvetoilmoitus kultakin kalenterivuosineljännekseltä määräajassa, joka on enintään yksi kuukausi kunkin vuosineljänneksen päättymisestä, kun 264 artiklan 1 kohdan d alakohdassa ja 265 artiklan 1 kohdan c alakohdassa tarkoitettujen tavaroiden luovutusten neljännesvuosittainen arvonlisäveroton kokonaisarvo on kyseisen vuosineljänneksen ja kunkin neljän edellisen vuosineljänneksen osalta enintään 50 000 euroa tai sen vasta-arvo kansallisena valuuttana.
               Ensimmäisessä alakohdassa tarkoitetun oikeuden soveltaminen päättyy sen kuukauden päätyttyä, jonka aikana 264 artiklan 1 kohdan d alakohdassa ja 265 artiklan 1 kohdan c alakohdassa tarkoitettujen tavaroiden luovutusten arvonlisäveroton kokonaisarvo on kyseisen vuosineljänneksen osalta enemmän kuin 50 000 euroa tai sen vasta-arvo kansallisena valuuttana. Tässä tapauksessa laaditaan yhteenvetoilmoitus vuosineljänneksestä jo kuluneelta kuukaudelta tai kuluneilta kuukausilta määräajassa, joka on enintään yksi kuukausi.
               1 b.   Jäsenvaltiot voivat 31 päivään joulukuuta 2011 asti vahvistaa 1 a kohdassa säädetyksi määräksi 100 000 euroa tai sen vasta-arvon kansallisena valuuttana.
               1 c.   Kun on kyse 264 artiklan 1 kohdan d alakohdassa tarkoitetuista palvelujen suorituksista, jäsenvaltiot voivat vahvistamiensa edellytysten ja rajoitusten mukaisesti sallia verovelvollisten antaa yhteenvetoilmoitus kultakin kalenterivuosineljännekseltä määräajassa, joka on enintään yksi kuukausi vuosineljänneksen päättymisestä.
               Jäsenvaltiot voivat erityisesti vaatia verovelvollisia, jotka toteuttavat 264 artiklan 1 kohdan d alakohdassa tarkoitettuja tavaroiden luovutuksia ja palvelujen suorituksia, antamaan yhteenvetoilmoituksen 1–1 b kohdan soveltamisesta johtuvassa määräajassa.
               2.   Jäsenvaltioiden on sallittava ja ne voivat vaatia, että 1 kohdassa tarkoitettu yhteenvetoilmoitus annetaan siirtämällä tiedostot sähköisesti niiden vahvistamien edellytysten mukaisesti.”

               4)

               Korvataan 264 artiklan 2 kohta seuraavasti:
               ”2.   Edellä 1 kohdan d alakohdassa tarkoitettu arvo on ilmoitettava 263 artiklan 1–1 c kohdan mukaisesti vahvistetulta kaudelta, jonka aikana verosaatava on syntynyt.
               Edellä 1 kohdan f alakohdassa tarkoitettu arvo on ilmoitettava 263 artiklan 1–1 c kohdan mukaisesti vahvistetulta kaudelta, jonka aikana oikaisusta on ilmoitettu hankkijalle.”

               5)

               Korvataan 265 artiklan 2 kohta seuraavasti:
               ”2.   Edellä 1 kohdan c alakohdassa tarkoitettu arvo on ilmoitettava 263 artiklan 1–1 b kohdan mukaisesti vahvistetulta kaudelta, jonka aikana verosaatava on syntynyt.”

         2 artikla
   Komissio esittää viimeistään 30 päivänä kesäkuuta 2011 jäsenvaltioiden antamien tietojen pohjalta arviointikertomuksen direktiivin 2006/112/EY 263 artiklan 1 kohdan vaikutuksesta jäsenvaltioiden kykyyn torjua yhteisön sisäisiin tavaroiden luovutuksiin ja palvelujen suorituksiin liittyviä arvonlisäveropetoksia sekä kyseisen artiklan 1 a–1 c kohdassa säädettyjen vaihtoehtojen hyödyllisyydestä ja kertomuksen johtopäätöksistä riippuen aiheelliset ehdotukset.
   3 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   4 artikla
   Tämä direktiivi tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 16 päivänä joulukuuta 2008.

            Neuvoston puolesta

            Puheenjohtaja

         R. BACHELOT-NARQUIN

      (1)  Lausunto annettu 4. joulukuuta 2008 (ei vielä julkaistu virallisessa lehdessä).

      (2)  Lausunto annettu 22. lokakuuta 2008 (ei vielä julkaistu virallisessa lehdessä).

      (3)  EUVL L 347, 11.12.2006, s. 1.

      (4)  EUVL C 321, 31.12.2003, s. 1.